M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo B 1/7/2020

**Zmena uznesenia Mestského zastupiteľstva v Šali č. 6/2020 – XXXI.**

**zo dňa 24. 09. 2020**

Návrh na uznesenie:

Mestské zastupiteľstvo v Šali

1. **prerokovalo**

zmenu uznesenia Mestského zastupiteľstva v Šali č. 6/2020 – XXXI. zo dňa 24. 09. 2020,

1. **schvaľuje**

zmenu uznesenia Mestského zastupiteľstva v Šali č. 6/2020 – XXXI. zo dňa 24. 09. 2020 ohľadom kúpnej ceny nasledovne: slovné spojenie „v celkovej kúpnej cene 6700,- EUR“ sa ruší a nahrádza sa slovným spojením: „v kúpnej cene 33,25 EUR/m2, čo pri celkovej výmere 333 m2 predstavuje celkovú kúpnu cenu 11 072,25 EUR.“

**Spracovali: Predkladá:**

Mgr. Miloš Kopiary v. r. Mgr. Miloslava Bartíková v. r.

referent OSMaZM referentka OSMaZM

JUDr. Ing. Margita Pekárová v. r.

vedúca OSMaZM

Predložené mestskému zastupiteľstvu dňa 23. októbra 2020

**Dôvodová správa:**

Na predchádzajúcom zasadnutí Mestského zastupiteľstva v Šali (Ďalej aj ako „MsZ“) bola Uznesením č. 6/2020 – XXXI. zo dňa 24.09.2020 za účelom majetkovoprávneho vysporiadania pozemkov pod plánovanou stavbou „Záchytné parkovisko – predstaničný priestor v Šali“ schválená kúpa pozemkov vedených katastrálnym odborom Okresného úradu Šaľa pre obec a katastrálne územie Šaľa:

* parc. CKN č. 1371/10, zastavaná plocha a nádvorie o výmere 144 m2, vedenej na LV č. 7970 v celosti,
* parc. CKN č. 1371/11, zastavaná plocha a nádvorie o výmere 147 m2, vedenej na LV č. 7973 v celosti,
* parc. CKN č. 1373/34, ostatná plocha o výmere 42 m2, vedenej na LV č. 7973 v celosti,

od Slovenského pozemkového fondu, so sídlom: Búdkova cesta 36, 81715 Bratislava 11, IČO: 17335345, zastupujúci jednotlivých vlastníkov zapísaných na listoch vlastníctva č. 7970 a č. 7973, ktorých adresa trvalého pobytu alebo sídla nie sú známe, v celkovej kúpnej cene 6700,- EUR.

Na základe výzvy SPF zo dňa 10.09.2020, ktorý požadoval odkúpenie dotknutých pozemkov v súlade s ustanovením § 19 ods. 3, písm. e) zákona č. 180/1995 Z.z. o niektorých opatreniach na usporiadanie vlastníctva k pozemkom v znení neskorších predpisov minimálne vo výške všeobecnej hodnoty pozemkov stanovenej na základe znaleckého posudku, dalo mesto Šaľa vyhotoviť znalecký posudok č. 112/2020 zo dňa 16.09.2020, vyhotoviteľ Ing. Jarolím Pšenko, znalec v odbore stavebníctvo a odvetvie – pozemné stavby, odhad hodnoty nehnuteľností (ďalej aj ako „znalecký posudok“), ktorý stanovil všeobecnú hodnotu dotknutých pozemkov vo výške 6700,- EUR.

Následne však bol dňa 15.10.2020 mailom (Príloha č. 1 – mailová komunikácia) doručený na Mestský úrad v Šali (ďalej aj ako „MsÚ“) doručený od SPF list SPFS89353/2020/RO-17- 7 (Príloha č. 2 – Oznámenie ceny klientovi), kde SPF neakceptuje kúpnu cenu stanovenú vo výške všeobecnej hodnoty stanovenej znaleckým posudkom, ale na základe odporúčania jeho vnútorných orgánov požaduje kúpnu cenu vo výške 33,25 EUR/m2, čo pri celkovej výmere 333 m2 predstavuje celkovú kúpnu cenu 11072,25 EUR.

Z dôvodu nutnosti preukázania právneho vzťahu mesta Šaľa k dotknutým pozemkom pre účely stavebného konania na stavbu „Záchytné parkovisko – predstaničný priestor v Šali“, MsÚ pripravil návrh na zmenu uznesenia č. 6/2020 – XXXI. zo dňa 24.09.2020 podľa požiadaviek SPF.

**Stanovisko MsÚ:**

MsÚ odporúča Mestskému zastupiteľstvu v Šali prijať uznesenie v navrhovanom znení.